b'\n_START_ARTICLE_\nLos olvidados \xe2\x80\x93 s\xc3\xa4\xc3\xa4lik\xc3\xa4\xc3\xa4 heit\xc3\xa4\n_START_SECTION_\nVastaanotto ja my\xc3\xb6hempi arvostus\n_START_PARAGRAPH_\nLos olvidados sai Meksikossa tuoreeltaan murskatuomion sek\xc3\xa4 kriitikoilta ett\xc3\xa4 yleis\xc3\xb6lt\xc3\xa4, jotka kokivat sen hy\xc3\xb6kk\xc3\xa4\xc3\xa4v\xc3\xa4n maata ja sen yhteiskuntaa vastaan. Runoilija ja kulttuurivaikuttaja Octavio Pazin my\xc3\xb6t\xc3\xa4vaikutuksella filmi otettiin mukaan Cannesin elokuvafestivaaleille, jossa Bu\xc3\xb1uel palkittiin parhaana ohjaajana._NEWLINE_Suomessa Los olvidados sai teatteriensi-iltansa vasta vuonna 1962 lis\xc3\xa4nimell\xc3\xa4 \xe2\x80\x9ds\xc3\xa4\xc3\xa4lik\xc3\xa4\xc3\xa4 heit\xc3\xa4\xe2\x80\x9d. Alkuper\xc3\xa4isnimi tarkoittaa suomeksi \xe2\x80\x9dunohdetut\xe2\x80\x9d._NEWLINE_The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. Vuonna 2012 brittil\xc3\xa4isen Sight & Sound -elokuvalehden kerran vuosikymmeness\xc3\xa4 j\xc3\xa4rjest\xc3\xa4m\xc3\xa4ss\xc3\xa4 kriitikko\xc3\xa4\xc3\xa4nestyksess\xc3\xa4 maailman parhaista elokuvista Los olvidados tuli sijalle 110. Elokuva esitettiin vuoden 2019 Cannesin elokuvajuhlilla Cannes Classics -esityssarjassa.'